				|

		52013PC0688

			ANNEX PRIJEDLOGU ODLUKE VIJEĆA o sklapanju Sporazuma u obliku razmjene pisama između Europske unije i Australije, Savezne Republike Brazila, Kanade, Posebnog upravnog područja Narodne Republike Kine Hong Konga, Republike Indije i Japana, na temelju članka XXI. Općeg sporazuma o trgovini uslugama iz 1994. (GATS), u odnosu na izmjene obveza u popisima specifičnih obveza Republike Bugarske i Rumunjske tijekom njihova pristupanja Europskoj uniji /* COM/2013/0688 final - 2013/0329 (NLE) */

			   	OBRAZLOŽENJE
1.           KONTEKST PRIJEDLOGA
Sve članice Svjetske trgovinske
organizacije (WTO) priložile su Općem sporazumu o trgovini uslugama (dalje
u tekstu: GATS) popis specifičnih obveza koji uključuje uvjete
pristupa tržištu i nacionalni tretman svakog sektora pojedinačno te, gdje
je primjenjivo, popis izuzeća od tretmana najpovlaštenije nacije (MFN).
Europske zajednice i njezine tadašnje države
članice pri završetku kruga Urugvajske runde iz 1994. podnijele su
objedinjen popis obveza i izuzeća od tretmana najpovlaštenije nacije koji
odražava njihove obveze prema trećim zemljama (EZ-12).
Tijekom 2003. Europske zajednice[1] pokrenule su usklađivanje
popisa specifičnih obveza GATS-a EZ-12 i 13 pojedinačnih popisa
specifičnih obveza GATS-a za države članice EZ-a koje su pristupile
EZ-u 1994. i 2004. (Republika Austrija, Republika Cipar, Češka Republika,
Republika Estonija, Republika Finska, Mađarska, Republika Latvija,
Republika Litva, Republika Malta, Republika Poljska, Slovačka Republika,
Republika Slovenija i Kraljevina Švedska).
Pregovori s članicama WTO-a i postupak
potvrđivanja novog popisa specifičnih obveza GATS-a EZ-25
zaključeni su krajem 2006. U tijeku je sklapanje sporazuma potpisanih s
različitim članicama WTO-a koje su s tim zahvaćene (čeka se
ratifikacija pet država članica).
Nakon pristupanja Republike Bugarske i
Rumunjske EU-u potrebno je uskladiti njihove popise specifičnih obveza
GATS-a s popisima specifičnih obveza 25 država članica EU-a te je
pokrenut postupak usklađivanja potvrđenih popisa specifičnih
obveza GATS-a 25 država članica s popisima Republike Bugarske i Rumunjske.
Europske
zajednice i države članice obavijestile su Komunikacijom na temelju
članka V. GATS-a (dostavljenom u obliku dokumenata S/SECRET/11 od 30.
listopada 2007. i S/SECRET/11/Corr.1 od 26. studenoga 2007.) o svojoj namjeri
da izmijene obveze na popisu obveza priloženom toj komunikaciji u svjetlu
pristupanja Republike Bugarske i Rumunjske EU-u („EU-27”).
Vijeće je 31. siječnja 2008.
ovlastilo Komisiju da započne pregovore s određenim državama
članicama WTO-a u skladu s člankom XXI. GATS-a iz 1994., u cilju
postizanja sporazuma o eventualnoj prilagodbi koja će biti potrebna zbog
izmjene trgovinskih obveza GATS-a koja proizlazi iz pristupanja Republike Bugarske
i Rumunjske Europskoj uniji.
Nakon
što je Komunikacija dostavljena sljedeće su države pojedinačno
dostavile svoje izjave o interesu: Australija, Savezna Republika Brazil,
Kanada, Narodna Republika Kina, Posebno upravno područje Narodne Republike
Kine Hong Kong, Republika Indija, Japan i Sjedinjene Meksičke Države[2].
U skladu sa stavkom 4. postupaka provedbe
članka XXI. GATS-a (S/L/80), članica koja donosi izmjenu i sve
članice koje smatraju da su izmjenom zahvaćene trebaju pregovarati u
cilju postizanja sporazuma u roku od tri mjeseca od zadnjeg dana na koji je
bilo moguće dostaviti izjavu o interesu.
Ishod pregovora s Australijom, Saveznom
Republikom Brazilom, Kanadom, Posebnim upravnim područjem Narodne
Republike Kine Hong Kongom, Republikom Indijom i Japanom bili su nacrti
sporazuma u obliku razmjene pisama koje je parafirao EU dana XXXX [datum dodati
kasnije], a Australija, Savezna Republika Brazil, Kanada, Posebno upravno
područje Narodne Republike Kine Hong Kong, Republika Indija i Japan dana
XXXX [datum dodati kasnije].
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Pregovore je vodila Komisija u okviru
direktiva o pregovorima koje je izdalo Vijeće[3]. Vijeće (Odbor za
trgovinsku politiku) i Europski parlament (Odbor za međunarodnu trgovinu)
bili su obaviješteni o tekstu nacrta Sporazuma prije parafiranja.
3.           PRAVNI ELEMENTI PRIJEDLOGA
Ovim se prijedlogom od Vijeća traži da
donese odluku o sklapanju Sporazuma u obliku razmjene pisama s Australijom,
Saveznom Republikom Brazilom, Kanadom, Posebnim upravnim područjem Narodne
Republike Kine Hong Kongom, Republikom Indijom i Japanom.
Istovremeno se podnosi odvojen prijedlog o
potpisivanju tog Sporazuma.
Kad bude donesena Odluka Vijeća o
sklapanju tog Sporazuma, Komisija će pokrenuti postupak potvrđivanja
predviđen primjenjivim propisima WTO-a.
2013/0329 (NLE)
Prijedlog
ODLUKE VIJEĆA
o sklapanju Sporazuma u obliku razmjene
pisama između Europske unije i Australije, Savezne Republike Brazila,
Kanade, Posebnog upravnog područja Narodne Republike Kine Hong Konga,
Republike Indije i Japana, u skladu s člankom XXI. Općeg sporazuma o
trgovini uslugama (GATS) iz 1994., u odnosu na izmjene obveza u popisima
specifičnih obveza Republike Bugarske i Rumunjske tijekom njihova
pristupanja Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 207. stavak 1. i prvi podstavak
članka 207. stavka 4., u vezi s člankom 218. stavkom 6. točkom
(a),
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       Vijeće je 31.
siječnja 2008. ovlastilo Komisiju da započne pregovore s
određenim državama članicama WTO-a u skladu s člankom XXI.
Općeg sporazuma o trgovini uslugama (GATS) iz 1994., u cilju postizanja
sporazuma o eventualnoj prilagodbi koja će biti potrebna zbog izmjene
trgovinskih obveza GATS-a koja proizlazi iz pristupanja Republike Bugarske i
Rumunjske Europskoj uniji.
(2)       Pregovore je vodila Komisija
u okviru direktiva o pregovorima koje je izdalo Vijeće.
(3)       Pregovori su zaključeni
i Sporazume u obliku razmjene pisama između Europske unije i Australije,
Savezne Republike Brazila, Kanade, Posebnog upravnog područja Narodne
Republike Kine Hong Konga, Republike Indije i Japana, u skladu s člankom
XXI. Općeg sporazuma o trgovini uslugama (GATS) iz 1994., u odnosu na
izmjene obveza u popisima specifičnih obveza Republike Bugarske i
Rumunjske tijekom njihova pristupanja Europskoj uniji („Sporazumi”) parafirali
su predstavnik Europske unije dana xxxxxx i pojedinačno predstavnici
Australije, Savezne Republike Brazila, Kanade, Posebnog upravnog područja
Narodne Republike Kine Hong Konga, Republike Indije i Japana dana xxxxxx.
(4)       Sporazumi su u ime Unije
potpisani […], podložno kasnijem sklapanju u skladu s Odlukom Vijeća […][4].
(5)       Sporazume treba odobriti,
DONIJELO JE OVU ODLUKU:
Članak 1.
Ovime se, u ime Europske unije, odobrava
potpisivanje Sporazuma u obliku razmjene pisama između Europske unije i
Australije, Savezne Republike Brazila, Kanade, Posebnog upravnog područja
Narodne Republike Kine Hong Konga, Republike Indije i Japana, u skladu s
člankom XXI. Općeg sporazuma o trgovini uslugama (GATS) iz 1994., u
odnosu na izmjene obveza u popisima specifičnih obveza Republike Bugarske
i Rumunjske tijekom njihova pristupanja Europskoj uniji („Sporazumi”).
Tekst Sporazuma priložen je ovoj Odluci.
Članak 2.
Ovime se ovlašćuje predsjednik
Vijeća da odredi osobu (osobe) koja (koje) će biti ovlaštena
(ovlaštene) u ime Unije izdati priopćenje predviđeno u Sporazumu[5].
Članak 3.
Ova Odluka stupa na snagu na dan donošenja.
Sastavljeno u Bruxellesu,
                                                                       Za
Vijeće
                                                                       Predsjednik
[1]               Danas: Europska Unija (EU)
[2]               Meksiko i Kina kasnije su povukle svoje izjave.
[3]               5291/08 datirano 31. siječnja 2008.
[4]               SL L […], […], str. […].
[5]               Datum stupanja na snagu Sporazuma objavljuje Glavno
tajništvo Vijeća u Službenom listu Europske unije.
ANNEX
PRIJEDLOGU ODLUKE VIJEĆA
o sklapanju Sporazuma u obliku
razmjene pisama između Europske unije i Australije, Savezne Republike
Brazila, Kanade, Posebnog upravnog područja Narodne Republike Kine Hong
Konga, Republike Indije i Japana, na temelju članka XXI. Općeg
sporazuma o trgovini uslugama iz 1994. (GATS), u odnosu na izmjene obveza u
popisima specifičnih obveza Republike Bugarske i Rumunjske tijekom njihova
pristupanja Europskoj uniji
SPORAZUM
U OBLIKU RAZMJENE PISAMA
između Europske unije i XXXXX na
temelju članka XXI. Općeg sporazuma o trgovini uslugama iz 1994.
(GATS), u odnosu na izmjene obveza u popisima specifičnih obveza Republike
Bugarske i Rumunjske tijekom njihova pristupanja Europskoj uniji
A.
Pismo Europske zajednice
(mjesto,
datum)
Poštovani,
nakon pregovora u okviru članka XXI. Općeg sporazuma o
trgovini uslugama iz 1994. (GATS) u odnosu na izmjenu popisa specifičnih
obveza Republike Bugarske i Rumunjske tijekom njihova pristupanja Europskoj
uniji, čast mi je poslati Vam u privitku zajedničko pismo i nacrt
izvješća o ishodu pregovora vođenih u skladu s člankom XXI.2.(a)
GATS-a.
Izvješće uključuje dva priloga: (1) izmjene predložene u
obavijesti i (2) elementi dogovoreni za kompenzacijski paket.
Bio bih Vam zahvalan kad biste potvrdili suglasnost
Vaše Vlade sa sadržajem ovog pisma. Čast mi je predložiti, u tom
slučaju, da ovo pismo i vaša potvrda zajedno predstavljaju Sporazum u
obliku razmjene pisama između Europske unije i XXXXX („Sporazum”).
Ako se slažete, predložio bih da također
potpišete zajedničko pismo i parafirate izvješće u privitku te mi
pošaljete te dokumente, koje ću zatim potpisati i parafirati te poslati
Tajništvu WTO-a, u skladu s postupcima WTO-a.
Primite, gospodine, izraze mojeg najdubljeg
poštovanja.
Za
Europsku uniju
B.
Pismo od XXXXX
(mjesto,
datum)
Poštovani,
Čast mi je potvrditi primitak Vašeg pisma
od .... koje glasi:
„nakon pregovora u okviru članka XXI. Općeg sporazuma o
trgovini uslugama iz 1994. (GATS) u odnosu na izmjenu popisa specifičnih
obveza Republike Bugarske i Rumunjske tijekom njihova pristupanja Europskoj
uniji, čast mi je poslati Vam u privitku zajedničko pismo i nacrt
izvješća o ishodu pregovora vođenih u skladu s člankom XXI.2.(a)
GATS-a.
Izvješće uključuje dva priloga: (1) izmjene predložene u obavijesti
i (2) elementi dogovoreni za kompenzacijski paket.
Bio bih Vam zahvalan kad biste potvrdili
suglasnost Vaše Vlade sa sadržajem ovog pisma. Čast mi je predložiti, u
tom slučaju, da ovo pismo i vaša potvrda zajedno predstavljaju Sporazum u
obliku razmjene pisama između Europske unije i XXXXX („Sporazum”).
Ako se slažete, predložio bih da
također potpišete zajedničko pismo i parafirate izvješće u
privitku te mi pošaljete te dokumente, koje ću zatim potpisati i
parafirati te poslati Tajništvu WTO-a, u skladu s postupcima WTO-a.”
Čast mi je ovime potvrditi suglasnost
svoje vlade s gore navedenim pismom.
Primite, gospodine, izraze mojeg najdubljeg
poštovanja.
U ime
XXXXX
Zajedničko
pismo
od
Europske unije s jedne strane, i XXXXX s druge strane, u skladu sa stavkom 5.
Postupaka za provedbu članka XXI. Općeg sporazuma o trgovini uslugama
(GATS) (S/L/80 od 29. listopada 1999.) u odnosu na izmjene u popisima
specifičnih obveza GATS-a za Europsku uniju (u daljnjem tekstu EU)
predložene kako bi se uzelo u obzir pristupanje Republike Bugarske i Rumunjske
Europskoj uniji
Dana 22. listopada 2007. Europska unija („EU”)
podnijela je Komunikaciju u skladu s člankom V. GATS-a (dostavljenom u
obliku dokumenta S/SECRET/11, datiranog 30. listopada 2007.[1]), u kojem obavještava o svojoj
namjeri da izmijeni specifične obveze koje su uključene u privitku
Komunikaciji, na temelju članka V.5. GATS-a i u skladu s uvjetima
utvrđenima člankom XXI.1.(b) GATS-a.
Nakon podnošenja te Komunikacije XXXXX je
podnijela svoju izjavu o interesu u skladu s člankom XXI.2.(a) GATS-a
(XXXXX). EU i XXXXX započele su pregovore na temelju članka XXI.2.(a)
GATS-a u odnosu na S/SECRET/11.
U odnosu na postupak pokrenut obaviješću
sadržanom u dokumentu S/SECRET/11 početno razdoblje pregovora, koje je isteklo
14. ožujka 2008., produženo je (uzajamnim dogovorom) trinaest puta (do 25.
travnja 2008., do 6. lipnja 2008., do 6. listopada 2008., do 9. siječnja
2009., do 27. ožujka 2009., do 26. lipnja 2009., do 31. siječnja 2010., do
30. rujna 2010., do 30. lipnja 2011., do 29. lipnja 2012., do 15. siječnja
2013., do 15. srpnja 2013. i na kraju do 15. siječnja 2014.). Nakon tih
pregovora EU i XXXXX sporazumjeli su se o kompenzacijskim prilagodbama u odnosu
na izmjene sadržane u dokumentu S/SECRET/11.
Izvješće o ishodu tih pregovora, koje se
nalazi u privitku ovom pismu, uključuje (1) predložene izmjene u gore
navedenoj obavijesti i (2) dogovorene kompenzacijske prilagodbe u odnosu na
izmjene navedene u S/SECRET/11.
Ovo pismo i Prilozi I. i II. izvješću u
privitku predstavljaju Sporazum između EU-a i XXXXX u odnosu na
S/SECRET/11 za potrebe članka XXI.2.(a) GATS-a te postupaka iz stavaka 5.
i 6. S/L/80.[2]
Sporazum se ne smije tumačiti kao da mijenja Popise iz članka II. o
izuzećima EU-a. Sporazum se ne smije tumačiti kao da utječe na
prava i obveze ugovornih stranaka utvrđene člankom VIII. GATS-a.
U svrhu pridržavanja postupcima navedenima u
stavcima 20. do 22. S/L/80, EU treba nakon završetka vlastitih
odgovarajućih postupaka odobravanja Tajništvu dostaviti na odobravanje
izmjene i kompenzacijske prilagodbe utvrđene ovim Sporazumom, u obliku
nacrta objedinjenog popisa specifičnih obveza. Taj nacrt popisa
specifičnih obveza treba proizaći iz spajanja postojećih popisa
obveza EU-a i uključivanja izmjena obveza koje je objavio EU u dokumentu
S/SECRET/11 i kompenzacijskih prilagodbi dogovorenih između EU-a i XXXXX.
U skladu sa
stavkom 20. S/L/8a potvrđeni popis specifičnih obveza treba stupiti
na snagu nakon 45 dana od dana priopćenja, ako nijedna članica ne
podnese prigovor na osnovi toga da nacrt popisa ne odražava ispravno ishod
mjere na temelju članka XXI. i/ili da izmjene u nacrtu popisa
specifičnih obveza prekoračuju izmjene iz prvobitne obavijesti. Stoga
izmjene predložene u dokumentima S/SECRET/11 ne stupaju na snagu dok ne stupe
na snagu sve kompenzacijske prilagodbe navedene u Prilogu II.
Ovaj je Sporazum sastavljen u dva primjerka na engleskom, francuskom i
španjolskom, pri čemu je svaki tekst jednako vjerodostojan.
 Stalna misija Europske unije pri Svjetskoj trgovinskoj organizaciji || Stalna misija XXXXX pri Svjetskoj trgovinskoj organizaciji
 Sastavljeno u: || Sastavljeno u:
 Datum: || Datum:
Izvješće

o
ishodu pregovora vođenih u skladu s člankom XXI.2.(a) Općeg
sporazuma o trgovini uslugama (GATS) u odnosu na izmjene u popisima
specifičnih obveza GATS-a za Europsku uniju (u daljnjem tekstu EU)
predložene kako bi se uzelo u obzir pristupanje Republike Bugarske i Rumunjske
Europskoj uniji,
U skladu sa stavkom 5. Postupaka za provedbu
članka XXI. GATS-a (S/L/80 od 29. listopada 1990.), EU podnosi
sljedeće izvješće:
1.           Dana 22. listopada 2007.
Europska unija podnijela je Komunikaciju u skladu s člankom V. GATS-a
(dostavljenu u obliku dokumenta S/SECRET/11, datiranog 30. listopada 2007.[3]), u kojoj obavještava o svojoj
namjeri da izmijeni specifične obveze koje su uključene u privitku
Komunikaciji, na temelju članka V.5. GATS-a i u skladu s uvjetima
utvrđenima člankom XXI.1.(b) GATS-a.
2.           XXXXX je podnijela svoju
izjavu o interesu u skladu s člankom XXI.2.(a) GATS-a (XXXXX). EU i XXXXX
započeli su pregovore na temelju članka XXI.2.(a) GATS-a u odnosu na
S/SECRET/11.
3.           U odnosu na postupak pokrenut
obaviješću sadržanom u dokumentu S/SECRET/11, početno razdoblje
pregovora, koje je isteklo 14. ožujka 2008., produženo je (uzajamnim dogovorom)
trinaest puta (do 25. travnja 2008., do 6. lipnja 2008., do 6. listopada 2008.,
do 9. siječnja 2009., do 27. ožujka 2009., do 26. lipnja 2009., do 31.
siječnja 2010., do 30. rujna 2010., do 30. lipnja 2011., do 29. lipnja
2012., do 15. siječnja 2013., do 15. srpnja 2013. i na kraju do 15.
siječnja 2014.).
4.           Nakon tih pregovora EU i
XXXXX sporazumjeli su se o kompenzacijskim prilagodbama u odnosu na izmjene
sadržane u dokumentu S/SECRET/11. Prilozi I. i II. ovom izvješću, zajedno
sa zajedničkim pismom u čijem su privitku, predstavljaju sporazum
između EU-a i XXXXX u odnosu na S/SECRET/11 za potrebe članka
XXI.2.(a) GATS-a.[4]
Sporazum se ne smije tumačiti kao da mijenja popise iz članka II. o
izuzećima EU-a. Sporazum se ne smije tumačiti kao da utječe na
prava i obveze ugovornih stranaka utvrđene člankom VIII. GATS-a.
5.           S obzirom na prethodno
navedeno, predložene izmjene i dogovorene kompenzacijske prilagodbe
uključuju se u EU-ov nacrt objedinjenog popisa specifičnih obveza GATS-a,
koji proizlazi iz spajanja postojećih popisa obveza EU-a i
uključivanja izmjena obveza koje je objavio EU u dokumentu S/SECRET/11 i
kompenzacijskih prilagodbi dogovorenih između EU-a i XXXXX.
6.           U svrhu pridržavanja
postupcima navedenima u stavcima 20. do 22. S/L/80, EU treba nakon završetka
vlastitih odgovarajućih postupaka odobravanja Tajništvu dostaviti na
odobravanje izmjene i kompenzacijske prilagodbe utvrđene ovim Sporazumom,
u obliku nacrta objedinjenog popisa specifičnih obveza. Taj nacrt popisa
specifičnih obaveza treba proizaći iz spajanja postojećih popisa
obveza EU-a i uključivanja izmjena obveza koje je objavio EU u dokumentu
S/SECRET/11 i kompenzacijskih prilagodbi dogovorenih između EU-a i XXXXX.
7.           U skladu sa stavkom 20.
S/L/80 potvrđeni popis specifičnih obveza stupit će na snagu
nakon 45 dana od dana priopćenja, ako nijedna članica ne podnese
prigovor na osnovi toga da nacrt popisa ne odražava ispravno ishod mjere na
temelju članka XXI. i/ili da izmjene u nacrtu popisa prekoračuju izmjene
iz prvobitne obavijesti. Stoga izmjene predložene u dokumentima S/SECRET/11 ne
stupaju na snagu dok ne stupe na snagu sve kompenzacijske prilagodbe navedene u
Prilogu II.
PRILOG
I.
Izmjene navedene u dokumentu S/SECRET/11:
Horizontalne obveze
1.           Pristup tržištu: „Sve države
članice EZ-a: gospodarske djelatnosti koje se smatraju uslugama javnih
komunalnih službi na nacionalnoj ili lokalnoj razini mogu podlijegati javnim
monopolima ili isključivim pravima dodijeljenima privatnim operatorima[5]”. Ova stavka nije bila
uključena u popis specifičnih obveza Republike Bugarske i Rumunjske. To ograničenje sada se
primjenjuje na sve države članice.
2.           Ograničenja nacionalnog
tretmana koja se primjenjuju na podružnice, agencije i predstavništva prema
načinu 3.: „Sve države članice
EZ-a: Tretmanom dodijeljenim društvima-kćerima (društva iz trećih
zemalja) osnovanima u skladu s pravom države članice, sa sjedištem,
središnjom upravom ili glavnim mjestom poslovanja u Zajednicama, nisu obuhvaćene
podružnice ili agencije koje je društvo iz treće zemlje osnovalo u državi
članici. Međutim, to ne sprječava državu članicu da takav
tretman odobri i podružnicama ili agencijama koje je društvo treće zemlje
osnovalo u nekoj drugoj državi članici, u pogledu njihovog poslovanja na
državnom području prve države članice, osim ako je odobravanje takvog
tretmana izričito zabranjeno pravom Zajednice[6])”. Ova stavka nije bila uključena u
popis specifičnih obveza Republike
Bugarske i Rumunjske. To ograničenje sada se primjenjuje na sve države
članice.
3.           Ograničenja nacionalnog
tretmana koja se primjenjuju na društva kćeri prema načinu 3.: „Sve države članice: Manje povoljan tretman
može se primijeniti na društva-kćeri (društva trećih zemalja) koja su
osnovana u skladu s pravom države članice, a kojima je samo sjedište ili
središnja uprava na području Zajednice, osim kada se može dokazati njihova
učinkovita i trajna veza s gospodarstvom jedne od država članica[7])”. Ova stavka nije bila uključena u
popis specifičnih obveza Republike
Bugarske i Rumunjske. To ograničenje sada se primjenjuje na sve
države članice.
4.           Ograničenja nacionalnog
tretmana koja se primjenjuju na društva-kćeri prema načinu 3.: „Sve države članice osim HU, PL: pravo na
subvencije iz Europskih zajednica ili država članica može se
ograničiti na pravne osobe osnovane na državnom području države
članice ili na određenom zemljopisnom dijelu njezina državnog
područja. Bez obveze za subvencije za istraživanje i razvoj. Pružanje
usluga ili njihovo subvencioniranje, u javnom sektoru, ne smatra se povredom
ove obveze.
Sve države članice osim AT, BG, CY, CZ, EE,
FI, HU, LT, LV, MT, PL, SE i SK: bez obveze za podružnice koje je u državi
članici osnovalo društvo podrijetlom iz države koja nije članica
Zajednice.
HU, PL: bez obveze.”
Popis specifičnih obveza Bugarske i Rumunjske
nije uključio ograničenje na subvencije prema načinu 3. koji je
upisan u popisu Europskih zajednica i njihovih država članica. To
ograničenje sada se proširuje na te države članice.
5.           Ograničenja nacionalnog
tretmana koja se primjenjuju na subvencije prema načinu 4.: „Sve države članice osim AT, PL: u
slučaju stavljanja subvencija na raspolaganje fizičkim osobama,
njihova raspoloživost može se ograničiti na državljane država članica
Zajednica. AT, PL: bez obveze.” Popis specifičnih obveza Rumunjske nije uključio ograničenje na
subvencije prema načinu 4. koji je upisan u popisu Europskih zajednica i
njihovih država članica. To ograničenje sada se proširuje na tu
državu članicu.
PRILOG
II.
KOMPENZACIJA EZ-a
–
Telekomunikacijske usluge
–
Usklađivanje obveza Republike Bugarske i
Rumunjske i obveza država članica EZ-25;
–
Financijske usluge
–
Poboljšanje obveza Republike Bugarske i Rumunjske u
sektoru osiguranja kako slijedi:
za Bugarsku:
Financijske usluge
A. Osiguranje i usluge povezane s
osiguranjem
Način 3.: izbrisati petogodišnji zahtjev
za strane podružnice:
za Rumunjsku:
Financijske usluge
A. Osiguranje i usluge povezane s
osiguranjem, reosiguranje i retrocesija
Načini 1. i
2. nema obveza, izbrisati ograničenje „osim da je reosiguranje na
međunarodnom tržištu dopušteno samo ako reosiguranje rizika nije
moguće na domaćem tržištu.”
Za
označivanje država članica koriste se sljedeće kratice:
             AT             Austrija

             BE              Belgija
             BG              Bugarska
             CY              Cipar
             CZ              Češka
Republika
             DE              Njemačka
             DK             Danska
             EE               Estonija

             EL               Grčka

             ES               Španjolska
             FI                Finska

             FR              Francuska
             HU             Mađarska

             IE                Irska
             IT               Italija
             LT              Litva

             LU              Luksemburg
             LV              Latvija
             MT             Malta
             NL              Nizozemska
             PL               Poljska

             PT              Portugal
             RO              Rumunjska
             SE               Švedska
             SI                Slovenija
             SK              Slovačka
Republika
             UK             Ujedinjena
Kraljevina
[1]               Ispravak je dostavljen kao dokument
S/SECRET/11/corr.1, datiran 26. studenoga 2007.
[2]               Ovaj se sporazum ne smije tumačiti kao da
prejudicira ishod odvojenih rasprava unutar WTO-a koje se odnose na
klasifikaciju telekomunikacijskih usluga (osnovne telekomunikacije i usluge s
dodanom vrijednošću).
[3]               Ispravak je dostavljen kao dokument
S/SECRET/11/corr.1, datiran 26. studenoga 2007.
[4]               Ovaj se sporazum ne smije tumačiti kao da
prejudicira ishod odvojenih rasprava unutar WTO-a koje se odnose na
klasifikaciju telekomunikacijskih usluga (osnovne telekomunikacije i usluge s
dodanom vrijednošću).
[5]               Napomena s
objašnjenjem: javne komunalne službe postoje u sektorima kao što su s tim
povezane usluge znanstvenih i tehničkih savjetovanja, usluge u
istraživanju i razvoju u području društvenih i humanističkih
znanosti, usluge tehničkog testiranja i analize, zdravstvene usluge,
prometne usluge i pomoćne usluge za sve oblike prijevoza. Isključiva
prava na takve usluge često se dodjeljuju privatnim operaterima, kao na
primjer operaterima koji su dobili koncesiju od državnih tijela, podložno
određenim obvezama usluge. Budući da javne službe često postoje
i na necentraliziranoj razini, sveobuhvatan i detaljan popis obveza za
pojedinačni sektor nije praktično izvediv. Ovo se
ograničenje ne primjenjuje na telekomunikacijske usluge i na
računalne i srodne usluge.
[6]               U slučaju Austrije primjenjuje se i na
načine 1. i 4.
[7]               U slučaju Austrije primjenjuje se i na
načine 1. i 4.


                              EUROPSKA
                              KOMISIJA
                                                      Bruxelles, 11.5.2015.
                                                      COM(2015) 197 final
                                                      2015/0102 (NLE)
                                            Prijedlog
                                       ODLUKE VIJEĆA
    o stajalištu koje će Unija zauzeti u Pododboru za trgovinu i održivi razvoj osnovanom
   Sporazumom o pridruživanju između Europske unije i Europske zajednice za atomsku
   energiju i njihovih država članica, s jedne strane, i Republike Moldove, s druge strane
HR                                                                                HR
 ---pagebreak---                                          OBRAZLOŽENJE
   1.       KONTEKST PRIJEDLOGA
   Priloženi prijedlog pravni je instrument za odobravanje stajališta koje će Unija zauzeti u
   Pododboru za trgovinu i održivi razvoj osnovanom na temelju Sporazuma o pridruživanju
   između Europske unije, Europske zajednice za atomsku energiju i njihovih država članica, s
   jedne strane, i Republike Moldove, s druge strane („Sporazum”), u odnosu na donošenje
   poslovnika Pododbora za trgovinu i održivi razvoj i popisa osoba koje su voljne i sposobne
   djelovati u svojstvu stručnjaka u postupcima skupine stručnjaka o trgovini i održivom razvoju.
   U ime Europske unije i Europske zajednice za atomsku energiju i njihovih država članica
   Vijeće je 16. lipnja 2014. donijelo odluku1 o potpisivanju i privremenoj primjeni određenih
   odredaba Sporazuma, uključujući njegov dio Područje produbljene i sveobuhvatne slobodne
   trgovine (DCFTA). Sporazum je nakon toga potpisan u Bruxellesu 27. lipnja 2014.
   Republika Moldova ratificirala je Sporazum 2. srpnja 2014. te tijekom srpnja dovršila
   potrebne postupke obavješćivanja, istovremeno kad i Europska unija. Stoga se, u skladu s
   člankom 464. Sporazuma, od 1. rujna 2014. privremeno primjenjuju određene odredbe tog
   Sporazuma (utvrđene u članku 3. Odluke Vijeća 2014/492/EU) dok ga ne ratificiraju države
   članice EU-a.
   Sporazumom je osnovan posebni Pododbor za trgovinu i održivi razvoj, koji nadgleda
   provedbu poglavlja Trgovina i održivi razvoj DCFTA-e. U skladu s člankom 376. Sporazuma,
   Pododbor mora donijeti svoj poslovnik. Nadalje, u skladu s člankom 379. Sporazuma, taj
   Pododbor mora na prvom sastanku sastaviti popis osoba koje će djelovati u svojstvu
   stručnjaka u postupcima skupine stručnjaka o trgovini i održivom razvoju. Očekuje se da će se
   prvi sastanak tog Pododbora održati u lipnju ili srpnju 2015.
   2.       REZULTATI PREGOVORA
   U skladu s člankom 376. Sporazuma, Komisija, djelujući u ime Unije, i Vlada Republike
   Moldove zaključile su pregovore o poslovniku Pododbora za trgovinu i održivi razvoj.
   Nacrtom poslovnika izražava se namjera oslanjanja na poslovnik koji je donio Odbor za
   pridruživanje.
   Nadalje, u skladu s člankom 379. Sporazuma, Komisija, djelujući u ime Unije, i Vlada
   Republike Moldove zaključile su pregovore o popisu osoba koje su voljne i sposobne
   djelovati u svojstvu stručnjaka u postupcima skupine stručnjaka o trgovini i održivom razvoju.
   Popis će biti prihvaćen na prvom sastanku Pododbora. Popisom se predviđa sedam kandidata
   EU-a za stručnjake, pet kandidata Republike Moldove za stručnjake i pet kandidata za
   predsjedatelja iz trećih država.
   3.       PRAVNI ELEMENTI PRIJEDLOGA
   Pravna osnova za odobravanje stajališta koje će Unija zauzeti u odborima ili pododborima
   osnovanima na temelju Sporazuma o pridruživanju između EU-a i Republike Moldove jest
   Ugovor o funkcioniranju Europske unije, a posebno njegov članak 207. stavak 4. u vezi s
   člankom 218. stavkom 9.
   S obzirom na gore navedene rezultate pregovora, na temelju članka 207. stavka 4. i
   članka 218. stavka 9. UFEU-a, Europska komisija predlaže da Vijeće donese odluku o
   1
           SL L 260, 30.8.2014., str. 1.
HR                                                2                                               HR
 ---pagebreak---    odobravanju stajališta koje će Unija zauzeti u Pododboru za trgovinu i održivi razvoj EU-a i
   Republike Moldove.
HR                                               3                                              HR
 ---pagebreak---                                                                    2015/0102 (NLE)
                                                       Prijedlog
                                                 ODLUKE VIJEĆA
      o stajalištu koje će Unija zauzeti u Pododboru za trgovinu i održivi razvoj osnovanom
     Sporazumom o pridruživanju između Europske unije i Europske zajednice za atomsku
     energiju i njihovih država članica, s jedne strane, i Republike Moldove, s druge strane
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207.
   stavak 4. podstavak 1. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   1.       Člankom 464. stavcima 3. i 4. Sporazuma o pridruživanju između Europske unije i
            Europske zajednice za atomsku energiju i njihovih država članica, s jedne strane, i
            Republike Moldove, s druge strane (dalje u tekstu „Sporazum”) predviđa se
            privremena primjena dijela Sporazuma.
   2.       U članku 3. Odluke Vijeća 2014/492/EU2 od 16. lipnja 2014. utvrđuju se odredbe
            Sporazuma koje će se privremeno primjenjivati, uključujući odredbe o osnivanju i
            radu Pododbora za trgovinu i održivi razvoj te o trgovini i održivom razvoju.
   3.       Člankom 376. stavkom 3. Sporazuma predviđa se da će Pododbor za trgovinu i održivi
            razvoj donijeti svoj poslovnik.
   4.       Člankom 379. stavkom 3. Sporazuma predviđa se da će Pododbor za trgovinu i održivi
            razvoj na svom prvom sastanku utvrditi popis osoba koje su voljne i sposobne
            djelovati u svojstvu stručnjaka u postupcima skupine stručnjaka o trgovini i održivom
            razvoju.
   5.       Stoga je primjereno odrediti stajalište Unije u odnosu na poslovnik Pododbora za
            trgovinu i održivi razvoj i popis osoba koje su voljne i sposobne djelovati u svojstvu
            stručnjaka u postupcima skupine stručnjaka o trgovini i održivom razvoju,
   DONIJELO JE OVU ODLUKU:
                                                       Članak 1.
   1.         Stajalište koje će Unija zauzeti u Pododboru za trgovinu i održivi razvoj osnovanom
              člankom 376. Sporazuma o pridruživanju između Europske unije i Europske
              zajednice za atomsku energiju i njihovih država članica, s jedne strane, i Republike
              Moldove, s druge strane, povezano s donošenjem poslovnika Pododbora za trgovinu i
              održivi razvoj i popisa osoba koje su voljne i sposobne djelovati u svojstvu
   2
            Odluka Vijeća od 16. lipnja 2014. o potpisivanju, u ime Europske unije, i privremenoj primjeni
            Sporazuma o pridruživanju između Europske unije i Europske zajednice za atomsku energiju i njihovih
            država članica, s jedne strane, i Republike Moldove, s druge strane (SL L 260, 30.8.2014., str. 1.).
HR                                                         4                                                     HR
 ---pagebreak---             stručnjaka u postupcima skupine stručnjaka o trgovini i održivom razvoju mora se
            temeljiti na nacrtima odluka tog Pododbora priloženima ovoj Odluci.
   2.       Predstavnici Unije u Pododboru za trgovinu i održivi razvoj mogu dogovoriti manje
            izmjene nacrta odluka bez daljnje odluke Vijeća.
                                              Članak 2.
   Ova Odluka stupa na snagu na dan donošenja.
   Sastavljeno u Bruxellesu
                                               Za Vijeće
                                               Predsjednik
HR                                               5                                            HR
 ---documentbreak---                               EUROPSKA
                              KOMISIJA
                                                     Bruxelles, 11.5.2015.
                                                     COM(2015) 197 final
                                                     ANNEX 1
                                            PRILOG
                                   prijedlogu Odluke Vijeća
    o stajalištu koje će Unija zauzeti u Pododboru za trgovinu i održivi razvoj osnovanom
   Sporazumom o pridruživanju između Europske unije i Europske zajednice za atomsku
   energiju i njihovih država članica, s jedne strane, i Republike Moldove, s druge strane
HR                                                                                HR
 ---pagebreak---                                                PRILOG
                                               NACRT
     ODLUKE BR. 1/2015 PODODBORA ZA TRGOVINU I ODRŽIVI RAZVOJ EU-A I
                                     REPUBLIKE MOLDOVE
                                              od … 2015.
                                 kojom se donosi njegov poslovnik
   PODODBOR ZA TRGOVINU I ODRŽIVI RAZVOJ EU-a I REPUBLIKE MOLDOVE,
   uzimajući u obzir Sporazum o pridruživanju između Europske unije i Europske zajednice za
   atomsku energiju i njihovih država članica, s jedne strane, i Republike Moldove, s druge
   strane (dalje u tekstu „Sporazum”), a posebno njegov članak 376.,
   budući da:
   1.      U skladu s njegovim člankom 464. dijelovi Sporazuma privremeno se primjenjuju od
           1. rujna 2014.
   2.      Člankom 376. stavkom 3. Sporazuma predviđa se da se Pododbor za trgovinu i održivi
           razvoj sastaje kako bi nadzirao provedbu poglavlja 13. (Trgovina i održivi razvoj)
           glave V. (Trgovina i pitanja povezana s trgovinom) Sporazuma.
   3.      Člankom 376. stavkom 3. Sporazuma predviđa se da Pododbor za trgovinu i održivi
           razvoj mora donijeti vlastiti poslovnik.
   ODLUČIO JE:
                                               Članak 1.
   Ovime se donosi Poslovnik Pododbora za trgovinu i održivi razvoj kako je utvrđen u
   Dodatku.
                                               Članak 2.
   Ova Odluka stupa na snagu na dan donošenja.
   Sastavljeno u …, …
                                                      Za Pododbor za trgovinu i održivi razvoj
                                                      Predsjedatelj
HR                                                  2                                          HR
 ---pagebreak---                                                                                Dodatak
        Poslovnik Pododbora za trgovinu i održivi razvoj EU-a i Republike
                                             Moldove
                                              Članak 1.
                                            Opće odredbe
   1.       Pododbor za trgovinu i održivi razvoj, osnovan u skladu s člankom 376. Sporazuma
            o pridruživanju između Europske unije i Europske zajednice za atomsku energiju i
            njihovih država članica, s jedne strane, i Republike Moldove, s druge strane
            („Sporazum”), pomaže Odboru za pridruživanje u sastavu zaduženom za trgovinu,
            kako je utvrđeno u članku 438. stavku 4. Sporazuma, pri obavljanju njegovih
            dužnosti.
   2.       Pododbor za trgovinu i održivi razvoj obavlja funkcije utvrđene u poglavlju 13.
            (Trgovina i održivi razvoj) glave V. (Trgovina i pitanja povezana s trgovinom)
            Sporazuma.
   3.       Pododbor za trgovinu i održivi razvoj sastavljen je od predstavnika Europske
            komisije i Republike Moldove, nadležnih za pitanja trgovine i održivi razvoj.
   4.       Predstavnik Europske komisije ili Republike Moldove nadležan za pitanja trgovine i
            održivog razvoja djeluje kao predsjedatelj Pododbora za trgovinu i održivi razvoj u
            skladu s člankom 2.
   5.       Pojam „stranke” u ovom se Poslovniku definira kako je predviđeno člankom 461.
            Sporazuma.
                                              Članak 2.
                                          Posebne odredbe
   1.       Primjenjuju se članci 2. do 14. Poslovnika Odbora za pridruživanje EU-a i Republike
            Moldove, osim ako je ovim Poslovnikom predviđeno drugačije.
   2.       Upućivanja na Vijeće za pridruživanje tumače se kao upućivanja na Odbor za
            pridruživanje u sastavu zaduženom za trgovinu. Upućivanja na Odbor za
            pridruživanje ili Odbor za pridruživanje u sastavu zaduženom za trgovinu tumače se
            kao upućivanja na Pododbor za trgovinu i održivi razvoj.
                                              Članak 3.
                                              Sastanci
   Pododbor za trgovinu i održivi razvoj sastaje se po potrebi. Stranke se nastoje sastati jednom
   godišnje.
                                              Članak 4.
                                         Izmjena Poslovnika
HR                                                3                                               HR
 ---pagebreak---    Ovaj se Poslovnik može izmijeniti odlukom Pododbora za trgovinu i održivi razvoj EU-a i
   Republike Moldove u skladu s člankom 376. Sporazuma.
HR                                            4                                            HR
 ---pagebreak---                                               NACRT
       ODLUKE br. 2/2015 Pododbora za trgovinu i održivi razvoj EU-a i REPUBLIKE
                                            MOLDOVE
                                            od … 2015.
                   o prihvaćanju popisa stručnjaka za trgovinu i održivi razvoj
   PODODBOR ZA TRGOVINU I ODRŽIVI RAZVOJ EU-a I REPUBLIKE MOLDOVE,
   uzimajući u obzir Sporazum o pridruživanju između Europske unije i Europske zajednice za
   atomsku energiju i njihovih država članica, s jedne strane, i Republike Moldove, s druge
   strane (dalje u tekstu „Sporazum”), a posebno njegov članak 379.,
   budući da:
   1.      U skladu s njegovim člankom 464. dijelovi Sporazuma privremeno se primjenjuju od
           1. rujna 2014.
   2.      Člankom 379. stavkom 3. Sporazuma predviđa se da Pododbor za trgovinu i održivi
           razvoj utvrdi popis od najmanje 15 osoba koje su voljne i sposobne djelovati u
           svojstvu stručnjaka u postupcima skupine stručnjaka.
   ODLUČIO JE:
                                             Članak 1.
   Popis osoba koje su voljne i sposobne djelovati u svojstvu stručnjaka u postupcima skupine
   stručnjaka za potrebe članka 379. Sporazuma utvrđen je u Dodatku ovoj Odluci.
                                             Članak 2.
   Ova Odluka stupa na snagu na dan donošenja.
   Sastavljeno u … …
                                                   Za Pododbor za trgovinu i održivi razvoj
                                                   Predsjednik
HR                                               5                                            HR
 ---pagebreak---                                                               Dodatak
                POPIS STRUČNJAKA ZA TRGOVINU I ODRŽIVI RAZVOJ
   Stručnjaci koje je predložila Republika Moldova
   1.      Iurie BEJAN
   2.      Maria Ion NEDEALCOV
   3.      Alexandru STRATAN
   4.      Dorin JOSANU
   5.      Nicolae SADOVEI
   Stručnjaci koje je predložio EU
   1.      Eddy LAURIJSSEN
   2.      Jorge CARDONA
   3.      Karin LUKAS
   4.      Hélène RUIZ FABRI
   5.      Laurence BOISSON DE CHAZOURNES
   6.      Geert VAN CALSTER
   7.      Joost PAUWELYN
   Predsjedatelji
   1.      Jill MURRAY (Australija)
   2.      Janice BELLACE (Sjedinjene Američke Države)
   3.      Ross WILSON (Novi Zeland)
   4.      Arthur APPLETON (Sjedinjene Američke Države)
   5.      Nathalie BERNASCONI (Švicarska)
HR                                            6                       HR


				|

		52014PC0713

			Prijedlog ODLUKE EUROPSKOG PARLAMENTA I VIJEĆA o stavljanju izvan snage određenih akata u području slobode, sigurnosti i pravde /* COM/2014/0713 final - 2014/0337 (COD) */

			   	OBRAZLOŽENJE
1.           KONTEKST
PRIJEDLOGA
Prioritet je Komisije osigurati da zakonodavna
pravna stečevina EU-a bude ažurirana i odgovara svrsi. Europski parlament,
Vijeće i Komisija već su se u okviru međuinstitucijskog
sporazuma o boljoj izradi zakonodavstva[1]
od 16. prosinca 2003. dogovorili da bi se opseg prava Europske unije trebao
smanjiti stavljanjem izvan snage akata koji se više ne primjenjuju. Ti bi se akti trebali ukloniti iz pravne stečevine Europske unije kako bi se poboljšala transparentnost
i osigurala veća
sigurnost za sve građane i države članice.
To je u skladu s
politikom Komisije o primjerenosti propisa. U svojoj Komunikaciji iz lipnja
2014. o „Programu za primjerenost i učinkovitost propisa (REFIT):
Trenutačno stanje i izgledi za budućnost”[2], Komisija je izjavila
da pregledava pravnu stečevinu u odnosu na policijsku i pravosudnu
suradnju u kaznenim stvarima kako bi utvrdila koji bi se akti mogli staviti
izvan snage u kontekstu isteka prijelaznog razdoblja utvrđenog u
ugovorima.
Komisija je sada dovršila svoju procjenu pravnih akata
povezanih s područjem slobode, sigurnosti i pravde, uključujući
nekadašnji treći stup pravne stečevine. Mnogi akti doneseni proteklih
desetljeća više nemaju pravni učinak. Više nisu relevantni zbog svoje
privremene prirode ili je njihov sadržaj uključen u naknadne akte.
Komisija, zbog pravne sigurnosti, predlaže da Europski parlament i Vijeće
ukinu mjere iz ovog prijedloga.
I.
Odluka Izvršnog odbora Sch/Com-ex (95) PV 1 rev[3] odnosila se na veoma
specifičnu situaciju o prethodnom savjetovanju koje je zatražio Portugal u
odnosu na državljane Indonezije koji su podnijeli zahtjev za vizu. Ta je Odluka zastarjela jer su Uredbom (EZ)
br. 810/2009[4]
(Zakonik o vizama) i Uredbom (EZ) br. 767/2008[5] (Uredba o VIS-u)
predviđena nova pravila za prethodno savjetovanje s drugim državama
članicama.
II.
Odluka Izvršnog odbora Sch/Com-ex (95) 21[6] odnosi se na obvezu
schengenskih država da razmjenjuju statističke informacije za bolji nadzor
migracija na vanjskim granicama uz potporu Schengenskog tajništva. Ta je Odluka zastarjela
nakon što je Uredbom Vijeća (EZ) br. 2007/2004[7] FRONTEX-u
povjerena zadaća izvršavanja analiza rizika na vanjskim granicama te
razvoj informacijskih sustava i upravljanje njima omogućujući
razmjenu tih informacija, uključujući Informacijsku i koordinacijsku
mrežu uspostavljenu Odlukom
2005/267/EZ[8]i Europski sustav
nadzora granica
uspostavljen Uredbom (EZ) br. 1052/2013.[9]
III. Odlukom Izvršnog odbora SCH/Com-ex (96) 13 rev 1[10] utvrđena su
načela kojima se uređuju prava i obveze država članica
zastupateljica i zastupanih država članica u odnosu na izdavanje
schengenskih viza u trećim zemljama u kojima nisu sve schengenske države
zastupane. Ta je Odluka zastarjela nakon stupanja na
snagu Uredbe (EZ) br. 810/2009[11]
kojom su utvrđena nova pravila o ugovorima o zastupanju u situacijama kada
država članica pristane predstavljati drugu državu članicu u svrhu
razmatranja zahtjeva i izdavanja viza u ime te države članice.
IV. Odlukom Izvršnog odbora SCH/Com-ex (97) 39 rev[12] utvrđena
su vodeća načela o dokaznim sredstvima i indicijama u okviru
sporazuma o ponovnom prihvatu između schengenskih država. Ta je Odluka zastarjela nakon stupanja na snagu
Uredbe Vijeća 343/2003[13]
i Uredbe Komisije (EZ) br. 1560/2003[14]
kojima se donose dokazi i indicije koje se koriste za određivanje države
članice koja je nadležna za razmatranje zahtjeva za azil.
V. Odlukom Izvršnog odbora SCH/Com-ex (98) 1 rev 2[15] predviđene su mnoge mjere u cilju povećanja
učinkovitosti kontrola na vanjskim granicama. Ta je Odluka zastarjela
nakon stupanja na snagu Uredbe (EZ) br.  562/2006
kojom su utvrđena nova pravila o kontrolama na vanjskim granicama i Uredbe
Vijeća (EZ) br. 2007/2004 kojom je FRONTEX-u povjerena zadaća
omogućavanja primjene mjera Zajednice povezanih s upravljanjem vanjskih
granica.
VI. Odlukom Izvršnog odbora SCH/Com-ex (98) 18 rev[16] utvrđen je
postupak koji moraju slijediti schengenske države koje imaju ozbiljne
poteškoće u dobivanju propusnica za repatrijaciju nezakonitih migranata.
Ta je Odluka zastarjela otkad su u sporazumima o ponovnom prihvatu koje EU
sklapa s trećim zemljama predviđeni posebne obveze i postupci koje
države članice EU-a te države izvan EU-a moraju poštovati kada je
riječ o repatriijaciji stranih državljana koji nezakonito borave u EU-u.
VII.
Odlukom Izvršnog odbora SCH/Com-ex (98) 21[17] odobrena su
zajednička pravila za stavljanje pečata u putovnice svih podnositelja
zahtjeva za vize u cilju sprečavanja da ista osoba podnese nekoliko
zahtjeva za vize ili uzastopne zahtjeve. Ta je Odluka
zastarjela nakon stupanja na snagu Uredbe (EZ) br. 810/2009 (Zakonik o
vizama).
VIII.-IX.
Odlukom Izvršnog odbora SCH/Com-ex (98) 37 def 2[18] uveden je cjelovit
pristup za borbu protiv nezakonite migracije koji je stupio na snagu Odlukom
Središnje skupine SCH/C (98) 117.[19]
Te su odluke zastarjele nakon stupanja na snagu Uredbe (EZ) br. 377/2004[20] kojom je uspostavljen
zajednički okvir za postavljanje časnika za vezu zaduženih za
imigraciju u treće zemlje, Uredbe 562/2006 kojom su utvrđene
zajedničke mjere za kontrolu vanjskih granica i Odluke Vijeća
2009/371/PUP[21]
kojom je Europolu povjerena posebna zadaća razmjene informacija.
X. Odlukom Izvršnog odbora SCH/Com-ex (98) 59 rev[22] predviđene su
smjernice za usklađeno razmještanje savjetnikâ za isprave za zračni i
pomorski promet i u konzularna predstavništva država članica u cilju
jačanja borbe protiv nezakonite imigracije u schengenski prostor. Ta je
Odluka zastarjela nakon stupanja na snagu Uredbe (EZ) br. 377/2004 kojom
su utvrđena nova pravila za razmještanje časnika za vezu u treće
zemlje.
XI. Odlukom Izvršnog odbora SCH/Com-ex (99) 7 rev 2[23] odobren je plan
uzajamnog upućivanja časnika za vezu iz država članica radi
savjetovanja i pomoći u izvršavanju kontrolnih zadaća na vanjskim
granicama. Ta je Odluka zastarjela nakon stupanja na snagu Uredbe (EZ)
br. 562/2006 i Uredbe (EZ) br. 2007/2004[24] kojima je
predviđen novi pravni okvir suradnje između država članica u
pogledu kontrole vanjskih granica, uključujući upućivanje
časnika za vezu.
XII. Uredbom Vijeća (EZ) br. 189/2008[25] utvrđene su
specifikacije relevantne za određene testove SIS-a II kako bi se pokazalo
da Središnji SIS II, komunikacijska infrastruktura te interakcije između
Središnjeg SIS-a II i nacionalnih sustava (N.SIS II) rade u skladu s
tehničkim i funkcionalnim zahtjevima određenima u pravnim
instrumentima SIS-a II. Ta Uredba nema pravni učinak otkad je SIS II
pušten u promet 9. travnja 2013.
3.           PRAVNI
ELEMENTI PRIJEDLOGA
   Sažetak predloženih mjera   Prijedlogom se stavlja izvan snage niz pravnih mjera u području slobode, sigurnosti i pravde za koje se utvrdilo da su zastarjele.
 Pravna osnova   Pravna osnova za stavljanje izvan snage Odluke Izvršnog odbora od 28. travnja 1995. o zajedničkoj viznoj politici (Sch/Com-ex (95) PV 1 rev) je članak 77. stavak 2. točka (a) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 20. prosinca 1995. o brzoj razmjeni statističkih i specifičnih podataka među schengenskim državama o mogućim nepravilnostima na vanjskim granicama (SCH/Com-ex (95) 21) je članak 77. stavak 2. točka (d) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 27. lipnja 1996. o načelima za izdavanje schengenskih viza u skladu s člankom 30. stavkom 1. točkom (a) Konvencije o provedbi Schengenskog sporazuma (SCH/Com-ex (96) 13 rev 1) je članak 77. stavak 2. točka (a) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 15. prosinca 1997. o vodećim načelima o dokaznim sredstvima i indikativnim dokazima u okviru sporazuma o ponovnom prihvatu između schengenskih država (SCH/Com-ex (97) 39 rev) je članak 78. stavak 2. točka (e) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 21. travnja 1998. aktivnostima radne skupine (SCH/Com-ex (98) 1 rev 2) je članak 77. stavak 2. točka (b) i članak 79. stavak 2. točke (c) i (b) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 23. lipnja 1998. o mjerama koje se trebaju poduzeti u pogledu zemalja koje stvaraju probleme u vezi s izdavanjem dokumenata potrebnih za izgon sa schengenskog područja (SCH/Com-ex (98) 18 rev) je članak 78. stavak 2. točka (g) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 23. lipnja 1998. o stavljanju pečata u putovnice tražitelja azila (SCH/Com-ex (98) 21) je članak 77. stavak 2. točka (a) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 27. listopada 1998. o usvajanju mjera za borbu protiv nezakonite imigracije (SCH/Com-ex (98) 37 def 2) je članak 77. stavak 2. točka (b) i članak 79. stavak 2. točka (c) Ugovora o funkcioniranju Europske unije.   Pravna osnova za stavljanje izvan snage Odluke Središnje skupine od 27. listopada 1998. o usvajanju mjera za borbu protiv nezakonite imigracije (SCH/C (98)117) je članak 77. stavak 2. točka (b) i članak 79. stavak 2. točka (c) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 16. prosinca 1998. o usklađenom razmještanju savjetnikâ za isprave (SCH/Com-ex (98) 59 rev) je članak 79. stavak 2. točka (c) Ugovora o funkcioniranju Europske unije.   Pravna osnova za stavljanje izvan snage Odluke Izvršnog odbora od 28. travnja 1999. o časnicima za vezu (SCH/Com-ex (99) 7 rev 2) je članak 87. stavak 2. točka (a) Ugovora o funkcioniranju Europske unije.   Pravna osnova za stavljanje izvan snage Uredbe Vijeća (EZ) br. 189/2008 od 18. veljače 2008. je članak 77. stavak 2. točka (b) Ugovora o funkcioniranju Europske unije.
   Načela supsidijarnosti i proporcionalnosti   Mjere na koje se odnosi ovaj prijedlog zastarjele su jer je njihov sadržaj uključen u naknadne akte. Stoga je potrebno u skladu s načelom supsidijarnosti i proporcionalnosti staviti te mjere izvan snage. Na zakonodavcu je Unije da u tu svrhu donese potrebne mjere.
   Izbor instrumenta
 Predloženi instrument: odluka Europskog parlamenta i Vijeća.
4.           PRORAČUNSKE IMPLIKACIJE
Prijedlog
nema nikakav učinak na proračun.

2014/0337 (COD)
Prijedlog
ODLUKE EUROPSKOG PARLAMENTA I VIJEĆA
o stavljanju izvan snage određenih akata
u području slobode, sigurnosti i pravde
EUROPSKI
PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 77. stavak 2. točke (a), (b)
i (d), članak 78. stavak 2. točke (e) i (g) članak 79. stavak 2.
točke (c) i (d) i članak 87. stavak 2. točku (a),
uzimajući u obzir prijedlog Europske
komisije,
nakon prosljeđivanja nacrta zakonodavnog
akta nacionalnim parlamentima,
djelujući u skladu s redovitim
zakonodavnim postupkom,
budući da:
(1)       Poboljšanje transparentnosti
prava Unije ključni je element strategije za bolju izradu zakonodavstva
koju institucije Unije provode. U tom je kontekstu primjereno iz zakonodavstva
na snazi ukloniti one akte koji ne služe svrsi.
(2)       Mnogi akti doneseni u
području slobode, sigurnosti i pravde više nisu relevantni jer je njihov sadržaj obuhvaćen naknadnim aktima, iako
nisu stavljeni izvan snage.
(3)       Odluka Izvršnog odbora
Sch/Com-ex (95) PV 1 rev[26]
odnosila se na veoma specifičnu situaciju o prethodnom savjetovanju koje
je zatražio Portugal u odnosu na državljane Indonezije koji su podnijeli
zahtjev za vizu. Ta je Odluka zastarjela nakon stupanja na snagu Uredbe (EZ)
br. 810/2009[27]
i Uredbe (EZ) br. 767/2008[28]
kojima su predviđena nova pravila za prethodno savjetovanje s drugim
državama članicama u odnosu na izdavanje viza.
(4)       Odlukom Izvršnog odbora
SCH/Com-ex (95) 21[29]
utvrđena je obveza država članica da razmjenjuju statističke
podatke u cilju boljeg nadzora migracija na vanjskim granicama. Ta je Odluka
zastarjela nakon stupanja na snagu Uredbe Vijeća (EZ) br. 2007/2004[30] kojom je FRONTEX-u
povjerena zadaća izvršavanja analiza rizika na vanjskim granicama te
razvoj informacijskih sustava i upravljanje njima omogućujući
razmjenu tih informacija.
(5)       Odlukom Izvršnog odbora
SCH/Com-ex (96) 13 rev 1[31]
utvrđena su načela kojima se uređuju prava i obveze država
članica zastupateljica i zastupanih država članica u odnosu na
izdavanje schengenskih viza u trećim zemljama u kojima nisu sve
schengenske države zastupane. Ta je Odluka
zastarjela nakon stupanja na snagu Uredbe (EZ) br. 810/2009 kojom su
predviđena nova pravila o ugovorima o zastupanju u situacijama kada država
članica pristane predstavljati drugu državu članicu u svrhu
razmatranja zahtjeva i izdavanja viza u ime te države članice.
(6)       Odlukom Izvršnog odbora
SCH/Com-ex (97) 39 rev[32]
odobrena su vodeća načela o dokaznim sredstvima i indicijama u okviru
sporazuma o ponovnom prihvatu između schengenskih država. Ta je Odluka
zastarjela nakon stupanja na snagu Uredbe Vijeća (EZ) br. 343/2003[33] i Uredbe Komisije (EZ)
br. 1560/2003[34]
kojom se predviđa upotreba neposrednih i posrednih dokaza za utvrđivanje
države članice koja je nadležna za razmatranje zahtjeva za azil.
(7)       Odlukom Izvršnog odbora
SCH/Com-ex (98) 1 rev 2[35]
predviđene su mjere u cilju povećanja učinkovitosti kontrola na
vanjskim granicama. Ta je Odluka zastarjela nakon stupanja na snagu Uredbe (EZ)
br. 562/2006[36] kojom su utvrđena
pravila kojima se uređuje kretanje osoba preko granica i Uredbe
Vijeća (EZ) br. 2007/2004 kojom je FRONTEX-u povjerena zadaća
omogućavanja primjene mjera Zajednice povezanih s upravljanjem vanjskih
granica osiguravajući usklađenost postupaka država članica pri
provedbi tih mjera.
(8)       Odlukom Izvršnog odbora
SCH/Com-ex (98) 18 rev[37]
utvrđen je postupak koji moraju slijediti schengenske države koje imaju
ozbiljne poteškoće u dobivanju propusnica za repatrijaciju nezakonitih
migranata te mogućnost da se na razini Unije istraži potreba za drugim,
više obvezujućim mjerama protiv trećih zemalja. Ta je Odluka zastarjela
što je Unija s velikim brojem trećih zemalja sklopila sporazume o ponovnom
prihvatu u kojima su utvrđeni obveze i postupci koje tijela trećih
zemalja i država članica moraju ispunjavati u odnosu na repatrijaciju
stranih državljana koji nezakonito borave u Uniji.
(9)       Odlukom Izvršnog odbora
SCH/Com-ex (98) 21[38]
odobrena su zajednička pravila za otiskivanje pečata u putovnice svih
podnositelja zahtjeva za vize u cilju sprečavanja da ista osoba podnese
nekoliko zahtjeva za vize ili uzastopne zahtjeve. Ta je Odluka zastarjela nakon
stupanja na snagu Uredbe (EZ) br. 810/2009 kojom su predviđena nova
pravila za izdavanje viza i za otiskivanje pečata u putni dokument
podnositelja zahtjeva.
(10)     Odlukom Izvršnog odbora
SCH/Com-ex (98) 37 def 2[39]
utvrđen je niz mjera u cilju utvrđivanja cjelovitog pristupa za
jačanje borbe protiv nezakonite migracije koje su stupile na snagu Odlukom
Središnje skupine od 27. listopada 1998. o usvajanju mjera za borbu protiv
nezakonite imigracije (SCH/C (98) 117). Te su odluke zastarjele nakon stupanja
na snagu Uredbe (EZ) br. 377/2004[40]
kojom je uspostavljen zajednički okvir za postavljanje časnika za
vezu zaduženih za imigraciju u treće zemlje, Uredbe (EZ) br. 562/2006
kojom su utvrđene zajedničke mjere za kontrolu vanjskih granica i
Odluke Vijeća 2009/371/PUP[41]
kojom je Europolu povjerena posebna zadaća u vezi s razmjenom informacija,
uključujući i informacije o borbi protiv nezakonite imigracije.
(11)     Odlukom Izvršnog odbora
SCH/Com-ex (98) 59 rev[42]
predviđene su smjernice za usklađeno razmještanje savjetnikâ za
isprave za zračni i pomorski promet i u konzularna predstavništva država
članica u cilju jačanja borbe protiv nezakonite imigracije. Ta je
Odluka zastarjela nakon stupanja na snagu Uredbe (EZ) br. 377/2004 kojom
su utvrđena nova pravila za razmještanje časnika za vezu u treće
zemlje.
(12)     Odlukom Izvršnog odbora
SCH/Com-ex (99) 7 rev 2[43]
odobren je plan uzajamnog upućivanja časnika za vezu iz država
članica radi savjetovanja i pomoći u izvršavanju sigurnosnih i
kontrolnih zadaća na vanjskim granicama. Ta je Odluka zastarjela nakon
stupanja na snagu Uredbe (EZ) br. 562/2006 i Uredbe (EZ)
br. 2007/2004 kojima je uveden novi pravni okvir suradnje između
država članica u pogledu kontrole vanjskih granica, uključujući
upućivanje časnika za vezu.
(13)     Uredbom Vijeća (EZ)
br.  189/2008[44]
utvrđene su specifikacije relevantne za određene testove SIS-a II
kako bi se pokazalo da Središnji SIS II, komunikacijska infrastruktura te
interakcije između Središnjeg SIS-a II i nacionalnih sustava ((N.SIS II)
rade u skladu s tehničkim i funkcionalnim zahtjevima određenima u
pravnim instrumentima SIS-a II. Ta Uredba nema pravni učinak otkad je SIS
II postao operativan 9. travnja 2013.
(14)     Radi pravne sigurnosti i jasnoće,
te zastarjele odluke i Uredbu trebalo bi staviti izvan snage.
(15)     Budući da se cilj ove
Uredbe, što je prvenstveno staviti izvan snage mnoge zastarjele akte Unije u
području policijske i pravosudne suradnje u kaznenim stvarima, ne može
ostvariti na razini država članica, već samo na razini Unije, ova
Uredba ispunjava zahtjeve načela supsidijarnosti utvrđene u
članku 5. Ugovora. U skladu s načelom proporcionalnosti, kako je
utvrđen u tom članku, ova Odluka ne izlazi iz okvira potrebnog za
ostvarenje tog cilja.
(16)     U skladu s člankom 1.
Protokola br. 22 o stajalištu Danske, koji je priložen Ugovoru o Europskoj
uniji i Ugovoru o funkcioniranju Europske unije, Danska ne sudjeluje u
donošenju ove Odluke.
(17)     Ova Odluka predstavlja razvoj
odredaba schengenske pravne stečevine u kojoj Ujedinjena Kraljevina ne
sudjeluje, u skladu s Odlukom Vijeća 2000/365/EZ[45]. Ujedinjena Kraljevina
stoga ne sudjeluje u njezinu donošenju.
(18)     Ova Odluka predstavlja razvoj
odredaba schengenske pravne stečevine u kojoj Irska ne sudjeluje, u skladu
s Odlukom Vijeća 2002/192/EZ od 28. veljače 2002.[46] Irska stoga ne
sudjeluje u njezinu donošenju.
(19)     U pogledu Islanda i Norveške,
ova Odluka predstavlja razvoj odredaba schengenske pravne stečevine u
smislu Sporazuma sklopljenog između Vijeća Europske unije i Republike
Islanda i Kraljevine Norveške o pridruživanju tih dvaju država provedbi,
primjeni i razvoju schengenske pravne stečevine[47], koji su
obuhvaćeni područjem iz članka 1. Odluke Vijeća 1999/437/EZ[48].
(20)     U pogledu Švicarske, ova
Odluka predstavlja razvoj odredaba schengenske pravne stečevine u smislu
Sporazuma sklopljenog između Europske unije, Europske zajednice i
Švicarske Konfederacije o pridruživanju Švicarske Konfederacije provedbi,
primjeni i razvoju pravne stečevine[49],
koji su obuhvaćeni područjem iz članka 1. Odluke 1999/437/EZ u
vezi s člankom 3. odluka Vijeća 2008/146/EZ[50] i 2008/149/PUP[51].
(21)     U pogledu Lihtenštajna, ova
Odluka predstavlja razvoj odredaba schengenske pravne stečevine u smislu
Protokola između Europske unije, Europske zajednice, Švicarske
Konfederacije i Kneževine Lihtenštajna o pristupanju Kneževine Lihtenštajna
Sporazumu između Europske unije, Europske zajednice i Švicarske
Konfederacije o pridruživanju Švicarske Konfederacije provedbi, primjeni i razvoju
schengenske pravne stečevine[52]
i Protokola između Europske
unije, Europske zajednice, Švicarske Konfederacije i Kneževine Lihtenštajna o
pristupanju Kneževine Lihtenštajna Sporazumu između Europske unije,
Europske zajednice i Švicarske Konfederacije o pridruživanju Švicarske
Konfederacije provedbi, primjeni i razvoju schengenske pravne stečevine, u
vezi s ukidanjem kontrola na unutarnjim granicama i kretanjem osoba,
koji su obuhvaćeni područjem iz članka 1. Odluke 1999/437/EZ u
vezi s člankom 3. odluka Vijeća 2011/349/EU[53] i 2011/350/EU[54],
DONIJELI SU OVU ODLUKU:
Članak 1.
Stavljanje
izvan snage zastarjelih akata
Odluke Izvršnog odbora Sch/Com-ex (95) PV 1
rev, SCH/Com-ex (95) 21, SCH/Com-ex (96) 13 rev 1, SCH/Com-ex (97) 39 rev, SCH/Com-ex (98) 1 rev 2, SCH/Com-ex (98) 18 rev,
SCH/Com-ex (98) 21, SCH/Com-ex (98) 37 def 2, SCH/Com-ex (98) 59 rev,
SCH/Com-ex (99) 7 rev 2, Odluka Središnje skupine SCH/C (98) 117 i Uredba
Vijeća (EZ) br. 189/2008 stavljaju se izvan snage.
Članak 2.
Stupanje na snagu
Ova Odluka stupa na snagu dvadesetog dana od
dana objave u Službenom listu Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL C 321,
31.12.2003., str. 1.
[2]               COM (2014) 368 završna verzija,
18.6.2014.
[3]               Odluka
Izvršnog odbora od 28. travnja 1995. o zajedničkoj viznoj politici
(Sch/Com-ex (95) PV 1 rev) (SL L 239, 22.9.2000., str. 175.).
[4]               Uredba (EZ)
br. 810/2009 Europskog parlamenta i Vijeća od 13. srpnja 2009. o
uspostavi Zakonika Zajednice o vizama (Zakonik o vizama) (SL L 243, 15.9.2009.,
str. 1.).
[5]               Uredba (EZ)
br. 767/2008 Europskog parlamenta i Vijeća od 9. srpnja 2008. o
viznom informacijskom sustavu (VIS) i razmjeni podataka među državama
članicama o vizama za kratkotrajni boravak (Uredba o VIS-u)
(SL L 218, 13.8.2008.,
str. 60.)
[6]               Odluka
Izvršnog odbora od 20. prosinca 1995. o brzoj razmjeni statističkih i
specifičnih podataka među schengenskim državama o mogućim
nepravilnostima na vanjskim granicama (SCH/Com-ex (95) 21) (SL L 239,
22.9.2000., str. 176.).
[7]               Uredba
Vijeća (EZ) br. 2007/2004 od 26. listopada 2004. o osnivanju Europske
agencije za upravljanje operativnom suradnjom na vanjskim granicama država
članica Europske unije (SL L 349, 25.11.2004., str. 1.).
[8]               2005/267/EZ:
Odluka Vijeća od 16. ožujka 2005. o uspostavi sigurne internetske
informacijske i koordinacijske mreže za migracijske službe država članica
(SL L 83, 1.4.2005., str. 48.)
[9]               Uredba (EU)
br. 1052/2013 Europskog parlamenta i Vijeća od 22. listopada 2013. o
uspostavi Europskog sustava nadzora granica (Eurosur) (SL L 295, 6.11.2013.,
str. 11.).
[10]             Odluka
Izvršnog odbora od 27. lipnja 1996. o načelima za izdavanje schengenskih
viza u skladu s člankom 30. stavkom 1. točkom (a) Konvencije o
provedbi Schengenskog sporazuma (SCH/Com-ex (96) 13 rev. 1) (SL L 239,
22.9.2000., str. 180.).
[11]             Uredba (EZ)
br. 810/2009 Europskog parlamenta i Vijeća od 13. srpnja 2009. o
uspostavi Zakonika Zajednice o vizama (Zakonik o vizama) (SL L 243, 15.9.2009.,
str. 1.).
[12]             Odluka
Izvršnog odbora od 15. prosinca 1997. o vodećim načelima o dokaznim
sredstvima i indicijama u okviru sporazuma o ponovnom prihvatu između
schengenskih država (SCH/Com-ex (97) 39 rev) (SL L 239 , 22.9.2000., str.
188.).
[13]             Uredba
Vijeća (EZ) br. 343/2003 od 18. veljače 2003. o utvrđivanju
kriterija i mehanizama za određivanje države članice odgovorne za
razmatranje zahtjeva za azil koji je u jednoj od država članica podnio
državljanin treće zemlje (SL L 50, 25.2.2003., str. 1.).
[14]             Uredba
Komisije (EZ) br. 1560/2003 od 2. rujna 2003. o utvrđivanju detaljnih
pravila za primjenu Uredbe Vijeća (EZ) br. 343/2003 o uvođenju
kriterija i mehanizama za utvrđivanje države članice odgovorne za
razmatranje zahtjeva za azil koji državljanin treće zemlje podnosi u
jednoj od država članica (SL L 222, 5.9.2003., str. 3.).
[15]             Odluka
Izvršnog odbora od 21. travnja 1998. o aktivnostima radne skupine (SCH/Com-ex
(98) 1 rev 2) (SL L 239, 22.9.2000., str. 191.).
[16]             Odluka
Izvršnog odbora od 23. lipnja 1998. o mjerama koje se trebaju poduzeti u
pogledu zemalja koje stvaraju probleme u vezi s izdavanjem isprava potrebnih za
protjerivanje sa schengenskog područja (SCH/Com-ex (98) 18 rev) (SL L 239,
22.9.2000., str. 197.).
[17]             Odluka
Izvršnog odbora od 23. lipnja 1998. o stavljanju pečata u putovnice
tražitelja azila (SCH/Com-ex (98) 21) (SL L 239, 22.9.2000., str. 200.).
[18]             Odluka
Izvršnog odbora od 27. listopada 1998. o usvajanju mjera za borbu protiv
nezakonite imigracije (SCH/Com-ex (98) 37 def 2) (SL L 239, 22.9.2000., str.
203.).
[19]             Odluka
Središnje skupine od 27. listopada 1998. o usvajanju mjera za borbu protiv
nezakonite imigracije
[20]             Uredba
Vijeća (EZ) br. 377/2004 od 19. veljače 2004. o uspostavi mreže
časnika za vezu zaduženih za imigraciju. (SL L 64, 2.3.2004., str. 1.)
[21]             Odluka
Vijeća 2009/371/PUP od 6. travnja 2009. o osnivanju Europskog policijskog
ureda (Europol) (SL L 121, 15.5.2009., str. 37.).
[22]             Odluka
Izvršnog odbora od 16. prosinca 1998. o usklađenom razmještanju savjetnikâ
za isprave (SCH/Com-ex (98) 59 rev) (SL L 239, 22.9.2000., str. 308.).
[23]             Odluka
Izvršnog odbora od 28. travnja 1999. o časnicima za vezu (SCH/Com-ex (99)
7 rev 2) (SL L 239, 22.9.2000., str. 411.).
[24]             Uredba
Vijeća (EZ) br. 2007/2004 od 26. listopada 2004. o osnivanju Europske
agencije za upravljanje operativnom suradnjom na vanjskim granicama država
članica Europske unije (SL L 349, 25.11.2004., str. 1.).
[25]             Uredba
Vijeća (EZ) br. 189/2008 od 18. veljače 2008. o testiranju druge
generacije Schengenskog informacijskog sustava (SIS II) (SL L 57, 1.3.2008.,
str. 1.).
[26]             Odluka Izvršnog odbora od 28. travnja 1995. o
zajedničkoj viznoj politici (Sch/Com-ex (95) PV rev 1) (SL L 239,
22.9.2000., str. 175.).
[27]             Uredba (EZ) br. 810/2009 Europskog parlamenta i
Vijeća od 13. srpnja 2009. o uspostavi Zakonika Zajednice o vizama
(Zakonik o vizama) (SL L 243, 15.9.2009., str. 1.).
[28]             Uredba (EZ) br. 767/2008 Europskog parlamenta i
Vijeća od 9. srpnja 2008. o viznom informacijskom sustavu (VIS) i
razmjeni podataka među državama članicama o vizama za kratkotrajni
boravak (Uredba o VIS-u) (SL L 218, 13.8.2008., str. 60.).
[29]             Odluka Izvršnog odbora od 20. prosinca 1995. o brzoj
razmjeni statističkih i specifičnih podataka među schengenskim
državama o mogućim nepravilnostima na vanjskim granicama (SCH/Com-ex (95)
21) (SL L 239, 22.9.2000., str. 176.).
[30]             Uredba Vijeća (EZ) br. 2007/2004 od 26.
listopada 2004. o osnivanju Europske agencije za upravljanje operativnom
suradnjom na vanjskim granicama država članica Europske unije (SL L 349,
25.11.2004., str. 1.).
[31]             Odluka Izvršnog odbora od 27. lipnja 1996. o načelima
za izdavanje schengenskih viza u skladu s člankom 30. stavkom 1.
točkom (a) Konvencije o provedbi Schengenskog sporazuma (SCH/Com-ex (96)
13 rev 1) (SL L 239, 22.9.2000., str. 180.).
[32]             Odluka Izvršnog odbora od 15. prosinca 1997. o
vodećim načelima o dokaznim sredstvima i indikativnim dokazima u
okviru sporazuma o ponovnom prihvatu između schengenskih država
(SCH/Com-ex (97) 39 rev) (SL L 239 , 22.9.2000., str. 188.).
[33]             Uredba Vijeća (EZ) br. 343/2003 od 18.
veljače 2003. o utvrđivanju kriterija i mehanizama za
određivanje države članice odgovorne za razmatranje zahtjeva za azil
koji je u jednoj od država članica podnio državljanin treće zemlje
(SL L 50, 25.2.2003., str. 1.).
[34]             Uredba Komisije (EZ) br. 1560/2003 od 2. rujna 2003.
o utvrđivanju detaljnih pravila za primjenu Uredbe Vijeća (EZ)
br. 343/2003 o uvođenju kriterija i mehanizama za utvrđivanje
države članice odgovorne za razmatranje zahtjeva za azil koji državljanin
treće zemlje podnosi u jednoj od država članica (SL L 222, 5.9.2003.,
str. 3.).
[35]             Odluka Izvršnog odbora od 21. travnja 1998. o aktivnostima
radne skupine (SCH/Com-ex (98) 1 rev 2) (SL L 239, 22.9.2000., str. 191.).
[36]             Uredba (EZ) br. 562/2006 Europskog parlamenta i
Vijeća od 15. ožujka 2006. o Zakoniku Zajednice o pravilima kojima se
uređuje kretanje osoba preko granica (Zakonik o schengenskim granicama)
(SL L 105, 13.4.2006., str. 1.).
[37]             Odluka Izvršnog odbora od 23. lipnja 1998. o mjerama koje
se trebaju poduzeti u pogledu zemalja koje stvaraju probleme u vezi s
izdavanjem dokumenata potrebnih za izgon sa schengenskog područja
(SCH/Com-ex (98) 18 rev) (SL L 239, 22.9.2000., str. 197.).
[38]             Odluka
Izvršnog odbora od 23. lipnja 1998. o stavljanju pečata u putovnice
tražitelja azila (SCH/Com-ex (98) 21) (SL L 239, 22.9.2000., str. 200.).
[39]             Odluka Izvršnog odbora od 27.
listopada 1998. o usvajanju mjera za borbu protiv nezakonite imigracije
(SCH/Com-ex (98) 37 def 2) (SL L 239, 22.9.2000., str. 203.).
[40]             Uredba Vijeća (EZ)
br. 377/2004 od 19. veljače 2004. o uspostavi mreže časnika za
vezu zaduženih za imigraciju. (SL L 64, 2.3.2004., str. 1.)
[41]             Odluka Vijeća 2009/371/PUP od
6. travnja 2009. o osnivanju Europskog policijskog ureda (Europol) (SL L 121,
15.5.2009., str. 37.).
[42]             Odluka Izvršnog odbora od 16.
prosinca 1998. o usklađenom razmještanju savjetnikâ za isprave (SCH/Com-ex
(98) 59 rev) (SL L 239, 22.9.2000., str. 308.).
[43]             Odluka Izvršnog odbora od 28.
travnja 1999. o časnicima za vezu (SCH/Com-ex (99) 7 rev 2) (SL L 239,
22.9.2000., str. 411.).
[44]             Uredba Vijeća (EZ)
br. 189/2008 od 18. veljače 2008. o testiranju druge generacije
Schengenskog informacijskog sustava (SIS II) (SL L 57, 1.3.2008., str. 1.)
[45]             Odluka
Vijeća 2000/365/EZ od 29. svibnja 2000. o zahtjevu Ujedinjene Kraljevine
Velike Britanije i Sjeverne Irske za sudjelovanje u nekim odredbama schengenske
pravne stečevine (SL L 131,
1.6.2000., str. 43.).
[46]             Odluka Vijeća 2002/192/EZ od
28. veljače 2002.[46]
o zahtjevu Irske za sudjelovanje u provedbi nekih odredbi schengenske pravne
stečevine (SL L 64,
7.3.2002., str. 20.).
[47]             SL L 176, 10.7.1999., str. 36.
[48]             Odluka Vijeća 1999/437/EZ od
17. svibnja 1999. o određenim aranžmanima za primjenu Sporazuma
sklopljenog između Vijeća Europske unije i Republike Islanda i
Kraljevine Norveške o pridruživanju tih dviju država provedbi, primjeni i
razvoju schengenske pravne stečevine (SL L 176, 10.7.1999.,
str. 31.).
[49]             SL L 53, 27.2.2008., str. 52.
[50]             Odluka Vijeća 2008/146/EZ od
28. siječnja 2008. o sklapanju, u ime
Europske zajednice, Sporazuma između Europske unije, Europske zajednice i
Švicarske Konfederacije o pridruživanju Švicarske Konfederacije provedbi,
primjeni i razvoju schengenske pravne stečevine (SL L 53, 27.2.2008., str. 1.).
[51]             Odluka Vijeća od
28. siječnja 2008. o sklapanju, u ime Europske zajednice,
Sporazuma između Europske unije, Europske zajednice i Švicarske
Konfederacije o pridruživanju Švicarske Konfederacije provedbi, primjeni i
razvoju schengenske pravne stečevine (SL L 53, 27.2.2008.,
str. 50.).
[52]             SL L 160, 18.6.2011., str. 21.
[53]             Odluka
Vijeća 2011/349/EU od 7. ožujka 2011. o sklapanju u ime Europske
unije Protokola između Europske unije, Europske zajednice, Švicarske
Konfederacije i Kneževine Lihtenštajna o pristupanju Kneževine Lihtenštajna
Sporazumu između Europske unije, Europske zajednice i Švicarske Konfederacije o
pridruživanju Švicarske Konfederacije provedbi, primjeni i razvoju schengenske
pravne stečevine, posebno u odnosu na pravosudnu suradnju u kaznenim stvarima
i policijsku suradnju
(SL L
160, 18.6.2011., str. 1.).
[54]             Odluka Vijeća 2011/350/EU od
7. ožujka 2011. o sklapanju Protokola između Europske unije, Europske
zajednice, Švicarske Konfederacije i Kneževine Lihtenštajna o pristupanju
Kneževine Lihtenštajna Sporazumu Europske unije, Europske zajednice i Švicarske
Konfederacije o pristupanju Švicarske Konfederacije provedbi, primjeni i
razvoju schengenske pravne stečevine, u vezi s ukidanjem kontrola na
unutarnjim granicama i kretanju osoba, u ime Europske unije (SL L 160,
18.6.2011., str. 19.).


				|

		52013PC0746

			Izmijenjeni prijedlog ODLUKE VIJEĆA o utvrđivanju stajališta Europske unije na Ministarskoj konferenciji Svjetske trgovinske organizacije (WTO) u vezi s produljenjem moratorija na carine na elektroničke prijenose („moratorij na e-trgovinu”) te na pritužbe povezane s nekršenjem i ostalim situacijama /* COM/2013/0746 final - 2013/0360 (NLE) */

			   	OBRAZLOŽENJE
1.           CILJ PRIJEDLOGA
Cilj je prijedloga omogućiti Europskoj
uniji da se priključi konsenzusu u okviru Svjetske trgovinske organizacije
o donošenju dviju odluka na Ministarskoj konferenciji WTO-a o produljenju
moratorija na carine na elektroničke prijenose („moratorij na e-trgovinu”)
te na pritužbe povezane s nekršenjem i ostalim situacijama.
Unija je oduvijek podržavala produljenje
„moratorija na e-trgovinu” jer je, prema njezinu mišljenju, e-trgovina usluga i
stoga ne bi smjela podlijegati carinama. Isto tako, moratorij poduzećima
Unije donosi znatnu gospodarsku korist.
Kad je riječ o pritužbama povezanima s
nekršenjem i ostalim situacijama, Unijino je mišljenje da su one osmišljene
kako bi se zadržala ravnoteža između dogovorenog pristupa tržištu i
carinskih olakšica u okviru Općeg sporazuma o carinama i trgovini („GATT”)
iz 1994. te stoga smatra da još nije pogodan trenutak za njihovu primjenu u
skladu sa Sporazumom o trgovinskim aspektima prava intelektualnog vlasništva
(„TRIPS”).
Prijedlogom se predviđa da Vijeće
ovlasti Komisiju da u WTO-u zauzme stajalište u ime Europske unije o
priključenju konsenzusu u pogledu navedenih odluka.
2.           PRAVNA OSNOVA PRIJEDLOGA
Člankom 218. stavkom 9. Ugovora o
funkcioniranju Europske unije (UFEU) predviđa se da, kada tijelo osnovano
međunarodnim sporazumom mora donijeti odluku s pravnim učinkom,
Vijeće, na prijedlog Komisije ili Visokog predstavnika Unije za vanjske
poslove i sigurnosnu politiku, donosi odluku o utvrđivanju stajališta u
ime Unije. Produljenje moratorija podložno je toj odredbi jer odluka koju
donosi tijelo osnovano međunarodnim sporazumom (Ministarska konferencija
WTO-a) utječe na prava i obveze EU‑a.
Predviđeni moratorij na e-trgovinu odnosi
se na pitanja koja ulaze u područje primjene zajedničke trgovinske
politike (članak 207. UFEU-a), a posebno na obveze iz Općeg sporazuma
o trgovini i uslugama. Isto tako, predviđeni moratorij na pritužbe
povezane s nekršenjem i ostalim situacijama odnosi se na pitanja koja ulaze u područje
primjene zajedničke trgovinske politike, a posebno na obveze iz TRIPS-a.
3.           PODRUČJE PRIMJENE
PRIJEDLOGA
Komisija će biti ovlaštena da u ime
Europske unije zauzme stajalište u korist produljenja moratorija na e-trgovinu
i na pritužbe povezane s nekršenjem i ostalim situacijama na Ministarskoj
konferenciji WTO-a. Ako se pojavi mogućnost donošenja konsenzusa kojim bi
se predložilo trajno produljenje „moratorija na e-trgovinu” i/ili moratorija na
pritužbe povezane s nekršenjem i ostalim situacijama, čime bi ti
moratoriji postali stalni, Europska unija morala bi biti suglasna.
U skladu s člankom 218. stavkom 10.
Europski parlament o tome će odmah u potpunosti biti obaviješten.
2013/0360 (NLE)
Izmijenjeni prijedlog
ODLUKE VIJEĆA
o utvrđivanju stajališta Europske unije
na Ministarskoj konferenciji Svjetske trgovinske organizacije (WTO) u vezi s
produljenjem moratorija na carine na elektroničke prijenose („moratorij na
e-trgovinu”) te na pritužbe povezane s nekršenjem i ostalim situacijama
VIJEĆE EUROPSKE UNIJE,
uzimajući u obzir
Ugovor o funkcioniranju Europske unije, a posebno njegov članak 207.
stavak 4., u vezi s člankom 218. stavkom 9.,
uzimajući u obzir prijedlog Europske
komisije,
budući da:
(1)       Moratorij na carine na
elektroničke prijenose („e-trgovinu”) u kojem se navodi da će
„članice nastaviti s praksom da ne naplaćuju carine na
elektroničke prijenose” donesen je u obliku izjave na Ministarskoj
konferenciji Svjetske trgovinske organizacije („WTO”) 1998.
(2)       Moratorij trenutačno ima
oblik odluke Ministarske konferencije WTO-a i od 1998. obnavlja se svake dvije
godine. Moratorij je zadnji put produljen do 2013. na Ministarskoj konferenciji
WTO-a u prosincu 2011. Valja ga ponovno produljiti na Ministarskoj konferenciji
WTO-a ili proglasiti trajnim ako se o tome u trenutačnim ili budućim
raspravama postigne konsenzus.
(3)       Konsenzus o zabrani ili
dopuštanju pritužbi povezanih s nekršenjem i ostalim situacijama u okviru
Sporazuma TRIPS do sada nije bio moguć. U Izjavi donesenoj na Ministarskoj
konferenciji WTO-a u Hong Kongu 2005. navodi se: „Upoznati smo s radom
Vijeća u pogledu trgovinskih aspekata prava intelektualnog vlasništva u
skladu sa stavkom 11.1. Odluke iz Dohe o pitanjima i nedoumicama povezanima s
provedbom te stavkom 1.h Odluke Glavnog vijeća od 1. kolovoza 2004. i
upućujemo ga da nastavi ispitivati opseg i modalitete vrsta pritužbi koje
se navode u podstsavku 1. točki (b) i podstavku 1. točki (c)
članka XXIII. GATT-a iz 1994. te da donese preporuke za naše sljedeće
zasjedanje. Dogovoreno je da članice neće u međuvremenu
podnositi takve pritužbe u okviru Sporazuma TRIPS.”
(4)       Do sada se postupak
uzastopnih produljenja moratorija na pritužbe povezane s nekršenjem i ostalim
situacijama vršio na temelju odluke Ministarske konferencije WTO-a nakon
preporuke Vijeća o trgovinskim aspektima prava intelektualnog vlasništva.
Budući da vrlo mali broj članica ustraje na nastavku rasprave o
primjeni pritužbi povezanih s nekršenjem i ostalim situacijama, u slučaju
da te države promijene stav u korist trajnog prekida, bilo bi potrebno da se EU
priključi konsenzusu.
(5)       Davanje podrške produljenju
moratorija na e-trgovinu i pritužbe povezane s nekršenjem i ostalim situacijama
u interesu je Europske unije.
(6)       Komisija će redovito
izvješćivati Odbor za trgovinsku politiku o napretku rasprava o daljnjem
produljenju moratorija na e-trgovinu i pritužbe povezane s nekršenjem i ostalim
situacijama, pogotovo ako se promijeni stajalište članica Svjetske
trgovinske organizacije (WTO) o donošenju uzastopnih odluka na Ministarskoj
konferenciji WTO-a,
DONIJELO JE OVU ODLUKU:
Članak 1.
Stajalište je Europske unije na Ministarskoj
konferenciji Svjetske trgovinske organizacije da podupire moratorij na carine
na elektroničke prijenose („moratorij na e-trgovinu”) te na pritužbe
povezane s nekršenjem i ostalim situacijama.
Ako se pojavi mogućnost donošenja
konsenzusa kojim bi se predložilo trajno produljenje „moratorija na e-trgovinu”
i/ili moratorija na pritužbe povezane s nekršenjem i ostalim situacijama,
stajalište je Europske unije na Ministarskoj konferenciji Svjetske trgovinske
organizacije da podupire dulje razdoblje moratorija ili trajni moratorij na
carine na elektroničke prijenose i/ili na pritužbe povezane s nekršenjem i
ostalim situacijama.
Članak 2.
Ova odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik


				|

		52013PC0924

			Prijedlog ODLUKE VIJEĆA o sklapanju Okvirnog sporazuma o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnam, s druge strane /* COM/2013/0924 final - 2013/0440 (NLE) */

			   	OBRAZLOŽENJE
U svibnju 2007. Vijeće je ovlastilo
Komisiju da pregovara o Sporazumu o partnerstvu i suradnji s Vijetnamom, na
temelju ovlaštenja za pregovore s Tajlandom, Indonezijom, Singapurom,
Filipinima, Malezijom i Brunejima iz studenoga 2004. Pregovori s Vijetnamom
započeli su u Hanoiju u studenom 2007. Obje strane parafirale su Sporazum
u Bruxellesu 4. listopada 2010. Sporazum je potpisan u Bruxellesu 27. lipnja
2012.
Sporazumom s Vijetnamom zamijenit će se
postojeći pravni okvir koji uključuje Sporazum iz 1995. između
Europske zajednice i Vijetnama te Sporazum iz 1980. o suradnji između
Europske ekonomske zajednice i država članica Udruženja zemalja
Jugoistočne Azije (ASEAN-a)., dio kojeg je 1999. postao i Vijetnam.
Sporazum s Vijetnamom predstavlja važan korak
prema pojačanom političkom i gospodarskom sudjelovanju Europske unije
u jugoistočnoj Aziji.  On obuhvaća standardne političke klauzule
EU-a o ljudskim pravima, Međunarodnom kaznenom sudu, oružju za masovno uništenje,
malom i lakom oružju te borbu protiv terorizma.
Sporazumom se jača suradnja na sektorskoj
razini na mnogim političkim poljima, primjerice oporezivanju, migraciji,
zdravlju, okolišu, klimatskim promjenama, energetici, obrazovanju i kulturi,
radu, zapošljavanju i socijalnoj politici, znanosti i tehnologiji te prometu.
Također, on se odnosi i na pravnu suradnju, pranje novca i financiranje
terorizma, organizirani kriminal i korupciju, te obuhvaća područja od
posebnog interesa za Vijetnam kao što su suradnja na području ljudskih prava
i vladavine prava, ostaci rata i prevencija prirodnih katastrofa.
Sporazum predstavlja osnovu za
učinkovitiju suradnju Europske unije i njezinih država članica s
Vijetnamom u području razvoja, trgovine i gospodarstva te će olakšati
sklapanje Sporazuma o slobodnoj trgovini s Vijetnamom. Sklapanje Sporazuma o
partnerstvu i suradnji u skladu je s ciljem EU-a o stvaranju sveobuhvatnog i
usklađenog gospodarskog i političkog okvira za odnose između
EU-a i država ASEAN-a.
Komisija zaključuje da je Odluka Vijeća
br. 2012/272/EU o potpisivanju Sporazuma o partnerstvu i suradnji s
Filipinima predmet Suda C-377/12: Komisija je zatražila od Suda da poništi ovu
Odluku u onoj mjeri u kojoj je Vijeće nadopunilo pravnu osnovu u pogledu
prijevoza (članci 91. i 100. Ugovora o funkcioniranju Europske unije),
ponovnog prihvata (članak 79. stavak 3. Ugovora o funkcioniranju Europske
unije) i okoliša (članak 191. stavak 4. Ugovora o funkcioniranju Europske
unije). Odlukom Vijeća br. 2012/279/EU o potpisivanju Sporazuma o partnerstvu
i suradnji s Vijetnamom postavljaju se, na odgovarajući način, ista
pravna pitanja kao i Odlukom Vijeća br. 2012/272/EU o potpisivanju
Sporazuma o partnerstvu i suradnji s Filipinima. Predmet C-377/12 stoga je
važan za prijedlog Odluke Vijeća o sklapanju Sporazuma o partnerstvu i
suradnji s Vijetnamom. Podložno odluci Suda u predmetu-377/12, ovaj prijedlog
Odluke Vijeća o sklapanju Sporazuma o partnerstvu i suradnji s Vijetnamom
temelji se na člancima 207., 209. i 218. stavku 6.
Komisija skreće pažnju Vijeća na uvodnu
izjavu u Sporazumu koja se odnosi na poseban položaj Ujedinjene Kraljevine,
Irske i Danske na temelju Protokola 21 i 22 ugovora. Ova uvodna izjava dodaje
se samo zbog sastavljanja ovog teksta. Ovisno o ishodu predmeta C-377/12, koji
je trenutno u postupku pred Sudom, ova uvodna izjava možda će se morati
odbaciti ili preformulirati u kasnijoj fazi. Komisija smatra da postupak
sklapanja ovog Sporazuma ne može biti završen sve dok je predmet u postupku
pred Sudom.
2013/0440 (NLE)
Prijedlog
ODLUKE VIJEĆA
o sklapanju Okvirnog sporazuma o
sveobuhvatnom partnerstvu i suradnji između Europske unije i njezinih
država članica, s jedne strane, i Socijalističke Republike Vijetnam,
s druge strane
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegove članke 207. i 209., u vezi s
člankom 218. stavkom 6. točkom (a),
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       U skladu s Odlukom
Vijeća br. 2012/279/EU[1],
Okvirni sporazum o sveobuhvatnom partnerstvu i suradnji između Europske
unije i njezinih država članica, s jedne strane, i Socijalističke
Republike Vijetnam, s druge strane, potpisan je 27. lipnja 2012., podložno
njegovu kasnijem sklapanju.
(2)       Sporazum je potrebno odobriti
u ime Europske unije.
DONIJELO JE OVU ODLUKU:
Članak 1.
Okvirni sporazum o sveobuhvatnom partnerstvu i
suradnji između Europske unije i njezinih država članica, s jedne
strane, i Socijalističke Republike Vijetnam, s druge strane, odobrava se u
ime Unije.
Tekst Sporazuma priložen je ovoj Odluci.
Članak 2.
Visoki predstavnik Unije za vanjske poslove i
sigurnosnu politiku predsjeda zajedničkim odborom koji se predviđa
člankom 52. Sporazuma.
Uniju ili, ovisno o slučaju, Uniju i
države članice, zastupa predstavnik u zajedničkom odboru ovisno o
temi o kojoj se raspravlja.
Članak 3.
Predsjednik Vijeća imenuje osobu koja je
ovlaštena u ime Europske unije dati obavijest predviđenu člankom 63.
stavkom 1. Sporazuma.
Članak 4.
Ova Odluka stupa na snagu na dan donošenja.
Odluka se objavljuje u Službenom listu Europske unije.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 137, 26.5.2012., str. 1.